# Z M L U V A

o postúpení práv a povinností stavebníka č. .…...../…......./2022/IÚ na časť stavby:

**„Kanalizácia a ČOV**

**VEĽKÉ REVIŠTIA A  BLATNÉ REVIŠTIA“**

**I. Zmluvné strany**

**Cedent č. 1** **Obec Blatné Revištia**

 **Blatné Revištia 86, 072 43 Veľké Revištia**

zastúpená: Gabrielom Semanom - starostom obce

IČO: 00 325 066

**Cedent č. 2** **Obec Veľké Revištia**

 **Veľké Revištia 25, 072 43 Veľké Revištia**

zastúpená: Mgr. Martin Hrunka - starostom obce

IČO: 00 325 945

 (ďalej len cedent č. 1 a cedent č. 2)

 **Cesionár: Východoslovenská vodárenská spoločnosť, a.s.**

 **Komenského 50, 042 48 Košice**

 Zastúpená: Ing. Stanislavom Prcúchom – členom predstavenstva

 Ing. Tiborom Jačmanom – členom predstavenstva

 Zapísaná v obchodnom registri Okresného súdu Košice I.,

 Oddiel: Sa, vložka číslo: 1243/V

Bankové spojenie: VÚB Banka, a.s.

 Číslo účtu : 2922841155/0200

IBAN: SK13 0200 0000 0029 2284 1155

 IČO: 36 570 460

 DIČ: 2020063518

 IČ DPH: SK 2020063518

**II. Predmet, rozsah a podmienky cedácie**

1. Cedent a cesionár sa dohodli na postúpení práv a povinností súvisiacich s výkonom funkcie stavebníka na časti stavby**: „Kanalizácia a ČOV Veľké Revištia a Blatné** **Revištia“**, povolenej rozhodnutím vydaným Okresným úradom životného prostredia v Sobrance Č. j. 471/96 zo dňa 10.12.1996 a jeho zmenou č. OU-SO-OSZO-2019/000522 zo dňa 09.09.2019 a Stavebným povolením - Číslo 2008/00022 zo dňa 30.01.2008.

**2.** Cedent prehlasuje, že na jeho strane neexistuje žiadna zákonná alebo zmluvná prekážka,

 ktorá by zakazovala postúpeniu práv a povinnosti z cedenta na cesionára podľa tejto

 zmluvy. V prípade preukázania opaku má cesionár právo od tejto zmluvy odstúpiť a má

 nárok na náhradu škody.

**3.** Zmluvné strany sa dohodli, že na základe tejto zmluvy cedent bezodplatne postupuje na

 cesionára všetky práva a povinnosti stavebníka spojené s uskutočnením časti stavby

 a vyplývajúce zo stavebného povolenia a s ním súvisiacich listín a dokumentov. Pre

 odstránenie akýchkoľvek pochybností zmluvné strany prehlasujú, že cedent na cesionára

 nepostupuje práva a povinnosti podľa zákona č. 343/2015 Z. z. o verejnom obstarávaní

 alebo podľa zákona č. 25/2006 Z.z. o verejnom obstarávaní, ak bolo verejné obstarávanie

 vyhlásené pred 18.04.2016.

*Predmetom cedácie podľa tejto zmluvy je stavba v rozsahu:*

 ***SO 01 – Prevádzkový objekt ČOV***

 ***- 02 - Mechanické prečistenie (ČS + hrablicový kôš + pračka piesku)***

 ***- 03 - Biologické čistenie***

 ***- 04 - Kalojem***

 ***- 05 - Merný objekt vyčistenej vody***

 ***SO 06 – Merný objekt na prítoku do ČOV***

 ***1. Rozdeľovacia časť***

 ***2. Merná časť***

 ***SO 07 – Kanalizačná sieť Veľké a Blatné Revištia***

 ***Blatné Revištia***

 **- Stoka ,, A“ v dĺžke 50 m** (od Š 3 po ČOV a od ČOV po Š 105)

 -  **Prečerpávacia stanica odpadových vôd** – na stoke ,,AB“

 - technologické zariadenia

**- NN prípojka k ČS**

 ***Veľké Revištia***

**- Stoka ,, A“ v dĺžke 369 m od Š 27 po Š 18**

 **SO 08 - Oplotenie areálu ČOV**

 **SO 09 - Čerpacia stanica odpadových vôd** – na stoke ,,A“

 - Stavebná a technologická časť

 **SO 11 - NN vzdušná prípojka k areálu ČOV**

 ***SO 12* - NN prípojka – vzdušná prípojka k ČS**

 ***SO 13 - Potrubia v areáli ČOV***

 - prítok odpadovej vody

 - prítok vratnej kalovej vody

 - obtok ČOV

 - obtok celej ČOV

***SO 14 – Vodovodná prípojka k ČOV***

***SO 15 – Príjazdová komunikácia k ČOV***

***SO 16 – Sadové úpravy***

***SO 17 – Terénne úpravy, spevnené plochy v areáli ČOV***

(ďalej len „predmet cedácie alebo cedovaný rozsah stavby)

1. Zmluvné strany berú na vedomie a súhlasia s tým, že:
2. tie časti stavby, ktoré cedent uskutočnil pred uzavretím tejto zmluvy (ďalej len „*pôvodné časti stavby*“), sú naďalej výlučným vlastníctvom cedenta. Cedent je povinný dodržiavať všetky práva a povinnosti vyplývajúce so stavebného povolenia a včas zabezpečiť skolaudovanie týchto častí stavby
3. tie časti stavby, ktoré sú predmetom cedácie podľa tejto zmluvy, ešte nie sú v čase uzavretia tejto zmluvy vybudované a cesionár ich vybuduje na vlastné náklady a do svojho výlučného vlastníctva. Kolaudáciu zabezpečí cesionár ako jediný stavebník.
4. Cesionár v žiadnom prípade a v nijakom rozsahu nepreberá na seba a nezodpovedá za akékoľvek záväzky cedenta voči tretím osobám týkajúce sa pôvodných častí stavby alebo cedovaného rozsahu stavby; za tieto záväzky v plnom rozsahu naďalej zodpovedá cedent.
5. V prípade, že cedent má na výstavbu cedovaného rozsahu stavby zmluvne zabezpečeného zhotoviteľa (napr. na základe zmluvy o dielo), je povinný vykonať všetky právne úkony smerujúce k tomu, aby ku dňu podpisu tejto zmluvy bol zmluvný vzťah s týmto zhotoviteľom riadne skončený (napr. výpovedné lehoty už musia byť uplynuté), v opačnom prípade cesionár nie je povinný túto zmluvu uzavrieť, ak už bola uzavretá, cesionár môže od tejto zmluvy odstúpiť; nárok na náhradu škody týmto nie je dotknutý.
6. Cesionár bude realizovať stavbu vlastnými kapacitami.
7. Cesionár si na cedovanom rozsahu stavby vyhradzuje právo v plnom rozsahu určovať tempo realizácie a postup prác na stavbe v závislosti od svojich finančných možností. Cedent nemá žiadne právo akokoľvek zasahovať do procesov riadenia realizácie cedovaného rozsahu stavby.
8. Stavebné práce na cedovanej stavbe budú ukončené aj s úpravou terénu.
9. Cedent nemá voči cesionárovi žiaden nárok na náhradu akýchkoľvek doposiaľ vynaložených nákladov súvisiacich s realizáciou stavby.
10. Cesionár na seba preberá práva a povinnosti stavebníka k predmetu cedácie v plnom rozsahu. Stavba má všetky potrebné povolenia – právoplatné územné a vodoprávne rozhodnutie. K dnešnému dňu neboli na stavbe zahájené stavebné práce.
11. Na postúpenie práv a povinností podľa tejto zmluvy sa nevzťahujú ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov.
12. Prevádzkovateľom cedovaného rozsahu stavby bude Závod Michalovce.

**III. Zmluva o budúcej zmluve o zriadení vecného bremena**

1. Cedent ako povinný z vecného bremena a cesionár ako oprávnený z vecného bremena sa zaväzujú, že na základe tejto zmluvy uzatvoria riadnu zmluvu o zriadení vecného bremena, a to najneskôr do troch mesiacov odo dňa, ktorým príslušný Okresný úrad, katastrálny odbor úradne overí geometrický plán, ktorým bude zameraný územný záber vecného bremena na zaťažených nehnuteľnostiach. Ktorákoľvek so zmluvných strán môže druhú stranu v lehote podľa prvej vety písomne vyzvať na uzatvorenie riadnej zmluvy o zriadení vecného bremena.
2. Riadna zmluva o zriadení vecného bremena sa bude vzťahovať na tie časti zaťažených nehnuteľností vo výlučnom vlastníctve povinného z vecného bremena, v ktorých bude uložené potrubie vybudované v rámci celej stavby špecifikovanej čl. II bod 3.tejto zmluvy (ďalej len „ zaťažené nehnuteľnosti “).
3. Zmluvné strany berú na vedomie a súhlasia s tým, že v čase uzatvorenia tejto zmluvy budúcej zmluve o zriadení vecného bremena nie je známy presný plošný záber vecného bremena na zaťažených nehnuteľnostiach. Konečné zakreslenie vedenia potrubí a plošný záber vecného bremena vypočítaný v m2 na zaťažených nehnuteľnostiach budú zakreslené v geometrickom pláne, ktorý na vlastné náklady zabezpečí budúci oprávnený. Zmluvné strany sa zaväzujú tento plošný záber rešpektovať.
4. Riadna zmluva o zriadení vecného bremena bude obsahovať najmä nasledovné práva a povinnosti zmluvných strán:
5. *Povinný z vecného bremena vyjadruje svoj súhlas s umiestnením potrubí (ďalej len „potrubia“) na zaťažených nehnuteľnostiach.*
6. *Vecné bremeno spočíva v povinnosti povinného z vecného bremena:*
7. *strpieť umiestnenie potrubí, ich užívanie a prevádzkovanie na zaťažených nehnuteľnostiach v prospech oprávneného z vecného bremena*
8. *strpieť v nevyhnutnej miere vstup oprávneného z vecného bremena a ním poverených osôb peši, vozidlami alebo mechanizmami na zaťažené nehnuteľnosti v súvislosti s projektovaním, zriaďovaním, rekonštrukciou, modernizáciou, prevádzkovaním alebo na účely opráv, údržby, kontroly potrubí*
9. *nerealizovať na zaťažených nehnuteľnostiach stavbu spojenú so zemou pevným základom a vysádzať stromy a kry, zdržať sa zemných prác a iných činností, ktoré by mohli obmedziť oprávneného z vecného bremena vo výkone práv zodpovedajúcim vecnému bremenu bez predchádzajúceho súhlasu oprávneného z vecného bremena, a to v trase vedenia potrubí v rozsahu vyznačenom geometrickým plánom“.*
10. *Ak oprávnený pri výkone činností podľa bodu 2 spôsobí Povinnému na jeho majetku škodu, je povinný ju nahradiť. Po výkone zemných prác je povinný uviesť zaťažené nehnuteľnosti do pôvodného stavu.*
11. *Vecné bremeno sa zriaďuje bezodplatne a na dobu neurčitú.*

**IV. Ostatné a záverečné ustanovenia**

1. Túto zmluvu môže vypovedať ktorákoľvek zmluvná strana aj bez udania dôvodu. Výpovedná lehota je trojmesačná a začína plynúť dňom nasledujúcim po doručení výpovede druhej strane. Uplynutím výpovednej lehoty táto zmluva zaniká.
2. V prípade odstúpenia od zmluvy táto zmluva zaniká od počiatku. Odstúpenie od zmluvy je účinné nasledujúcim dňom po doručení písomného oznámenia o odstúpení druhej zmluvne strane.
3. Táto zmluva nadobudne platnosť momentom jej podpísania všetkými jej účastníkmi.
4. Táto zmluva podlieha zverejneniu podľa zákona č. 40/1964 Zb. Občiansky zákonník v znení neskorších predpisov a zákona č. 211/2000 Z. z. o slobodnom prístupe k informáciám v znení neskorších prepisov; Zmluva nadobudne účinnosť dňom nasledujúcim po dni zverejnenia na internetovej stránke cedenta spôsobom ustanoveným právnymi predpismi podľa prvej vety.
5. Cedent je povinný ku podpisu tejto zmluvy predložiť cesionárovi originál uznesenia obecného zastupiteľstva o schválení tejto zmluvy.

 Obec Veľké Revištia túto zmluvu schválila Výpisom z Uznesenia obecného zastupiteľstva

 Vo Veľkých Revištiach č................./2022, konaného dňa………….2022, ktoré tvorí prílohu

 tejto zmluvy.

 Obec Blatné Revištia túto zmluvu schválila Výpisom z Uznesenia obecného zastupiteľstva

 V Blatných Revištiach č.11/2022, konaného dňa 24.08.2022, ktoré tvorí prílohu

 tejto zmluvy.

 Cedenti súhlasia so zriadením vecného bremena na svojom pozemku bezplatne na

 cedovanú časť stavby v  prospech cecionára.

1. Táto zmluva je vyhotovená v 5 vyhotoveniach, z ktorých po jednom vyhotovenia obdržia cedenti, a tri cesionár.
2. Zmluvné strany prehlasujú, že ako účastníci zmluvy sú oprávnení s predmetom zmluvy nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je prevedený v predpísanej forme.
3. Účastníci zmluvy prehlasujú, že zmluvu uzatvárajú dobrovoľne, nie v tiesni a nie za nápadne nevýhodných podmienok. Na znak súhlasu s celým obsahom ju vlastnoručne podpisujú.

 Za cedenta č. 1 Za cesionára:

V Blatných Revištiach , dňa: V Košiciach, dňa:

............................................ .................................................

**Gabriel SEMAN Ing. Stanislav PRCÚCH**

starosta obce člen predstavenstva

Za cedenta č. 2

Vo  Veľkých Revištiach , dňa:

 .............................................. ...........................................

 **Mgr. Martin HRUNKA Ing. Tibor JAČMAN**

 starosta obce členpredstavenstva